ทั่วโลกอ่วม! ยอดติดเชื้อโควิด พุ่งทะลุ 90 ล้านราย ดับแล้วกว่า 1.9 ล้านคน
ทั่วโลกอ่วม! ยอดติดเชื้อโควิด พุ่งทะลุ 90 ล้านราย ดับแล้วกว่า 1.9 ล้านคน
ทั่วโลกอ่วม! ยอดติดเชื้อโควิด พุ่งทะลุ 90 ล้านราย ดับแล้วกว่า 1.9 ล้านคน
11 ม.ค. 2564

ศูนย์วิทยาศาสตร์และวิศวกรรมเชิงระบบ (CSSE) แห่งมหาวิทยาลัยจอห์น ฮอปกินส์ รายงานว่า ณ เวลา 04.22 น.ตามเวลาไทยในวันนี้ (11 ม.ค.64) ยอดผู้ติดเชื้อไวรัสโควิด-19 ทั่วโลกเพิ่มขึ้นแตะระดับ 90,045,410 ราย และยอดผู้เสียชีวิตเพิ่มขึ้นเป็น 1,931,571 ราย
ทั้งนี้ สหรัฐยังคงเป็นประเทศที่มีจำนวนผู้ติดเชื้อและผู้เสียชีวิตจากโควิด-19 มากที่สุดในโลก โดยยอดผู้ติดเชื้ออยู่ที่ 22,293,281 ราย และยอดผู้เสียชีวิตอยู่ที่ 373,588 ราย ขณะที่อินเดียมียอดผู้ติดเชื้อมากเป็นอันดับ 2 อยู่ที่ 10,450,284 ราย รองลงมาคือบราซิลซึ่งมีจำนวนผู้ติดเชื้อ 8,075,998 ราย
ข้อมูลของ CSSE ระบุว่า ประเทศที่มีจำนวนผู้ติดเชื้อโควิด-19 มากกว่า 2 ล้านรายนั้น รวมถึง รัสเซีย อังกฤษ ฝรั่งเศส ตุรกี อิตาลี และสเปน ส่วนประเทศที่มีผู้เสียชีวิตมากกว่า 50,000 รายนั้น รวมถึง อินเดีย เม็กซิโก อังกฤษ อิตาลี ฝรั่งเศส รัสเซีย อิหร่าน และสเปน